# Prehlásenie o stravovacích obmedzeniach, bezinfekčnosti a zdravotnom stave

|  |  |
| --- | --- |
| **Názov podujatia:** | Finále Slovenskej debatnej ligy 2021/2022 |
| **Dátum a miesto podujatia:** | Bratislava, 14. – 16. 5. 2022 |
| **Meno a priezvisko:** |  |
| **Dátum a miesto narodenia:** |  |
| **Meno a priezvisko zákonného zást.:** |  |

**Svojím podpisom potvrdzujem, že (ako zákonný zástupca uvedenej osoby zúčastnenej na podujatí):**

* neprejavuje(m) príznaky akútneho ochorenia (hnačka, zvýšená teplota, kašeľ, dýchavičnosť, bolesť v krku, strata chuti a čuchu atď.) a nemá/m vši,
* neprejavuje(m) ani som v ostatných dvoch týždňoch neprejavoval príznaky respiračného ochorenia,
* mi/jej, ani inému príslušníkovi rodiny či inej osobe žijúcej v spoločnej domácnosti, regionálny úrad zdravotníctva, higienik/hygienička, ani lekár/lekárka nenariadil karanténne opatrenie (karanténu, zvýšený zdravotný dozor alebo lekársky dohľad),
* nie je mi známe, že by sme ja/ona alebo osoby v našej domácnosti prišli v  priebehu ostatného mesiaca do styku s osobami, ktoré ochoreli na prenosné ochorenia (napr. hnačka, angína, vírusový zápal pečene, zápal mozgových blán, horúčkové ochorenie s vyrážkami),
* nie je mi známe, že by sme ja/ona alebo osoby v našej domácnosti prišli v  priebehu ostatných dvoch týždňoch do styku s osobami, ktoré ochoreli na COVID-19,
* **som si vedomý, že zo zdravotných alebo epidemiologických dôvodov môže organizátorský tím podujatia po dohode so zdravotníkom alebo zdravotníčkou môj/účastníkov pobyt ukončiť. Pre takýto prípad mám/má zabezpečený odvoz a potvrdzujem povinnosť ma/ju do 24 hodín odviezť z miesta pobytu,**
* prijímam povinnosť informovať organizátorský tím podujatia v prípade, že sa po dva týždne po skončení podujatia u mňa/u účastníka alebo účastníčky objavia symptómy infekčnej choroby, a to e-mailom na sda@sda.sk,
* uvedomujem si právne následky v prípade nepravdivého vyhlásenia, najmä prípadného dopustenia sa priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,
* beriem na vedomie nižšie uvedené poučenie v plnej miere,
* toto vyhlásenie bolo vyplnené alebo vyššie uvedené bolo platné v plnom rozsahu najneskôr 1 deň pred začiatkom podujatia.

Meno a priezvisko (zákonného zástupcu):

Dátum a miesto: Podpis:

Stravovacie obmedzenia:

Trpíš alergiami (na lieky, stravu atď.)? Ak áno, akými?

Prekonal(a) si niekedy ťažkú až život ohrozujúcu alergickú reakciu? Na čo to bolo? Nosíš odvtedy so sebou lieky pre podobné situácie? Máš ich so sebou?

Prekonal(a) si niekedy operáciu (aj menšiu)? Ak áno, kedy a akú/aké?

Liečiš sa dlhodobo s nejakým ochorením (cukrovka, astma, chronické črevné, respiračné, kardiovaskulárne, neurologické ochorenia napr. migréna, epilepsia)? Mávaš opakovane nejaké zdravotné problémy (omdlievaš pri dlhom státí, bolesti hlavy, brucha, atď.)?

Užívaš pravidelne nejaké lieky (vrátane antikoncepcie)? Ak áno, aké? Zvládneš si ich aplikovať sám/sama alebo potrebuješ pomoc?

## Poučenie dotknutej osoby alebo jej zákonného zástupcu o spracúvaní osobných údajov

**Aké osobné údaje spracúvame a ako ich získavame?** Spracúvame vyššie uvedené osobné údaje v rozsahu (1) meno a priezvisko účastníka podujatia, (2) meno a priezvisko zákonného zástupcu účastníka podujatia mladšieho ako 18 rokov, (3) stravovacie obmedzenia, (4) alergie, (5) skúsenosť s alergickou reakciou, (6) operáciou, (7) dlhodobé choroby alebo zdravotné obmedzenia a (8) užívané lieky. Získavame osobné údaje priamo od dotknutých osôb - Vás ako účastníkov podujatí a od Vašich zákonných zástupcov pri registrácii na podujatie alebo priamo na našom podujatí.

**Ako využívame Vaše osobné údaje?** Vaše osobné údaje využívame pre účely prispôsobenia poskytovanej stravy, prvej pomoci alebo zdravotnej starostlivosti.

**Aký je právny základ spracúvania Vašich osobných údajov?** Vaše údaje potrebujeme na základe našich oprávnených záujmov v súvislosti s plnením našich právnych povinností súvisiacich s ochranou zdravia a bezpečnosti účastníkov a účastníčok podujatia.

**Komu poskytujeme Vaše osobné údaje?** Vaše osobné údaje uvedené v tomto dokumente poskytneme iba osobám poskytujúcim prvú pomoc alebo zdravotnú starostlivosť.

**Ako chránime Vaše osobné údaje?** Tento dokument zničíme najneskôr mesiac po ukončení podujatia. Podrobnejšie informácie o ochrane osobných údajov v našej organizácii nájdete na www.sda.sk/sukromie. Ak máte ďalšie otázky ohľadne ochrany osobných údajov, prosím kontaktujte nás na adrese Slovenská debatná asociácia, Štúrova 3, 811 02 Bratislava.

**Aké sú Vaše práva?** V súvislosti so spracúvaním osobných údajov máte:

* právo na jasné, transparentné a zrozumiteľné informácie o tom, ako používame Vaše osobné údaje a aké sú Vaše práva (na to slúži aj tento text ako aj informácie publikované na www.sda.sk/sukromie);
* právo na prístup k Vašim osobným údajom a poskytnutie ďalších informácií súvisiacich s ich spracúvaním zo strany našej organizácie;
* právo na opravu nesprávnych a neúplných osobných údajov;
* právo na vymazanie Vašich osobných údajov predovšetkým a) ak už nie sú ďalej potrebné pre ďalšie spracúvanie; b) ste odvolali súhlas na ich spracovanie; c) sa spracúvali nezákonne; d) ste oprávnene namietali voči ich spracúvaniu; alebo e) musia byť vymazané v zmysle právnych predpisov.
* právo na obmedzenie spracúvania Vašich osobných údajov, ak a) napadnete správnosť osobných údajov po dobu, kým overíme ich správnosť; b) spracúvanie je protizákonné; alebo ak c) namietate proti ich spracúvaniu po dobu, kým overíme, či naše oprávnené dôvody prevažujú nad Vašimi záujmami;
* právo podať námietky proti spracúvaniu Vašich osobných údajov v prípade, že ich spracúvame na účely našich oprávnených záujmov;
* právo získať svoje osobné údaje a preniesť ich k inému poskytovateľovi služieb;
* právo podať sťažnosť na Úrade na ochranu osobných údajov, so sídlom Hraničná 12, 820 07 Bratislava, tel. č. +421 2 3231 3220, e-mail statny.dozor@pdg.gov.sk.